Fiċ-ċirkostanzi preżenti maskra tiswa mitlu deheb partikolarment għal professjonisti li jinsabu fil-fruntiera tal-ġlieda kontra l-imxija tal-Covid-19. Fid-dawl tad-domanda qawwija għall-maskri soffistikati, Inġinier Malti fl-Fakultà tal-Inġinerija tal-Università ta’ Malta żviluppa magna biex tiddisinfetta l-maskri biex jerġgħu jintużaw. Tul l-istorja tal-umanità żminijiet prekarji kemm-il darba waslu biex imprendituri, riċerkaturi u kumpaniji jiżviluppaw prodotti ġodda meħtieġa f’dik iċ-ċirkustanza. Din il-ġimgħa fl-Università ta’ Malta, l-Inġinier Dr Marc Anthony Azzopardi għamel magna li kapaċi tiddisinfetta l-maskri li qed jintużaw minn professjonisti fl-isptarijiet li jinsabu fuq quddiem biex jipproteġu l-ħajja u s-saħħa tan-nies. It-tmexxija ta’ Mater Dei dlonk interessat ruħha fil-proġett. “Mater Dei wrew interess kbir fil-fatt għada għandna appuntament. Se nieħdu l-apparat u se naraw kif jistgħu jadottawh. Huma jgħidulna x’inhuma l-ħtiġijiet u nadattaw skont il-bżonn. Għandna kapaċità li noħolqu kwantità kbira minnhom dawn.” Huwa spjega li dawn il-maskri li jintużaw fl-isptarijiet ma jistgħux jiġu ddisinfettati billi tgħaddashom f’xi alkoħol jew bleach għaliex ma jibqgħux tajbin. “Dawn huma l-maskri li qed nitkellem fuqhom dawn huma N95’s, N100’s, FP2, FP3. Dawn il-maskri huma pjuttost sofistikati, it-teknoloġija tagħhom jissiġilaw tajjeb mal-wiċċ għandhom livell ta’ protezzjoni tajba.” L-Inġinier Azzopardi spjega ma’ Television Malta b’din l-invezjoni jistgħu jiġu disinfettati sa disa’ maskli f’salt biex jerġgħu jintużaw minflokk jintremew u b’hekk jitnaqqas il-periklu li maskri użati jkunu sors ta’ infezzjoni.” “Il-metodu li qed nikkunsidraw juża raġi tal-UV biex joqtol il-virus fi ftit minuti. Dan il-metodu huwa bbażżat fuq diversi snin ta’ riċerka li saret fid-dinja għal xi imxija bħal din. Id-dinja diġà kella xoffa, MARS li kien ġara li kien xi riċerkaturi bdew jobsru li jekk jinqala xi saram bħal dan dawn il-maskli mhux se jibqgħu jservu.” L-inginier Dr Azzopardi qal li r-riċerka tiegħu bdiet f’Jannar għaliex mill-ewwel basar li bl-imxija l-maskri se jiskarsaw.